Afternoon Call Action Notes – บล.โกลเบล็ก
สรุปภาวะตลาดภาคเช้า ภาวะตลาดหุ้นช่วงเช้า ปรับตัวแรงสู่แ …
13 พ.ย. 2560

สรุปภาวะตลาดภาคเช้า
ภาวะตลาดหุ้นช่วงเช้า ปรับตัวแรงสู่แนวรับ 1,680 ตามที่ฝ่ายวิจัยคาดก่อนฟื้นตัวกลับแรงและแกว่งกรอบแคบแดบลบต่อ โดยแรงกดดันหลักจากกลุ่ม ENERG หลังราคาน้ำมันลง มูลค่าซื้อขายเฉลี่ยฯอยู่ที่ 2.4 หมื่นล้านบาท
แนวโน้มภาคบ่ายตามค่าสัญญาณทางเทคนิค
แรงซื้อดันดัชนี SET ดีดตัวขึ้นมาพร้อมเกิด false break ที่กรอบรับรูปสามเหลี่ยม ค่า MACD และ RSI เริ่มวกกลับ ดังนั้น ช่วงบ่ายดัชนีควรมี technical rebound ขึ้นต่อให้พ้น 1,690 จุด เพื่อให้เกิดสัญญาณเบื้องต้นสำหรับรอบรีบาวน์ ซึ่งนักลงทุนควรเข้าซื้อเก็งกำไร แต่ถ้าหลุด 1,684 จุด ดัชนีจะต้องหาจุดรับใหม่อีกครั้ง ซึ่งนักลงทุนควรลดพอร์ต
แนวรับ 1,680 จุด / แนวต้าน 1,696 จุด
Technical Insight
HARN ซื้อเก็งกำไร
ราคาปิด 3.60 บาท
แนวรับ 3.56 บาท / แนวต้าน 3.74 บาท / Cut loss 3.50 บาท
ราคาหุ้นปรับตัวขึ้นโดยยกจุดต่ำสุดขึ้นอย่างต่อเนื่องเป็นวันที่ 4 และเยืนเหนือเส้น EMA 10 วันได้อย่างแข็งแกร่ง สอดคล้องกับค่าสัญญาณ RSI+MACD ที่ชี้ขึ้นสนับสนุนทิศทางทำให้มีโอกาสปรับตัวขึ้นต่อได้
VIH ซื้อเก็งกำไร
ราคาปิด 8.45 บาท
แนวรับ 8.30 บาท / แนวต้าน 9.15 บาท / Cut loss 8.15 บาท
ราคากลับมาอยู่ในแนวโน้มขาขึ้นหลังมีการสร้าง Higher High อีกทั้งราคายืนเหนือเส้นค่าเฉลี่ย 10 วันได้อย่างแข็งแกร่ง สอดคล้องกับค่าสัญญาณ RSI+MACD ที่ชี้ขึ้นสนับสนุนทำให้มีโอกาสปรับตัวขึ้นต่อได้
ข่าวสำคัญช่วงเช้า
SORKON คาดรายได้ปีนี้โต 9%ตามเป้า หลัง”ช็อปช่วยชาติ”ช่วยหนุนบรรยากาศโค้งสุดท้ายปลายปีคึกคัก
JSP มองธุรกิจช่วง Q4/60 ยังเติบโตดีตามเป้า พร้อมปรับกลยุทธ์ชะลอเปิดโครงการ-เร่งระบายสต็อกสินค้า
WHAUP รุกเดินหน้าลงทุนธุรกิจไฟฟ้าเพิ่มอีก 63.6 MW ภายในปี 62 พร้อมมองโอกาสขยายตัวตามนิคมฯกลุ่มบริษัท
TPBI เผย Q3/60 กำไรโตจากไตรมาสก่อน หลังปรับพอร์ตสินค้าป้อนตลาดตปท. คาดต้นปี 61 ร่วมลงทุนในเมียนมา
CCP คาดรายได้ปี 60 ใกล้เคียงปีก่อนหลังภาพรวมตลาดวัสดุก่อสร้างปลายปียังทรงตัว
EPG คาดธุรกิจช่วงครึ่งหลังปี 60/61 โตต่อเนื่องหลังศก.เริ่มฟื้นตัว เพิ่มกำลังการผลิตในสหรัฐ-เร่งทำตลาดอาเซียน
SCI คาดได้ข้อสรุปงานก่อสร้างสายส่งในลาวภายในสิ้นปีนี้ หนุนรายได้ในปี 61 โตก้าวกระโดด
PK เซ็นสัญญาซื้อขายเครื่องทำน้ำแข็งหลอด มูลค่ากว่า 90 ลบ. กับฟรีซมาสเตอร์ จากฟิลิปปินส์
PSH เตรียมเปิดบ้านเดี่ยว-ทาวน์เฮาส์ 7 โครงการใหม่ในปี 61 มูลค่า 5.5 พันลบ. ปักธง 3 จ.เขต EEC
QLT คาดปริมาณงานทดสอบโดยไม่ทำลายเพิ่มมากขึ้นในปี 61 จากการเริ่มลงทุนโครงการใหม่ในกลุ่มพลังงาน-ปิโตรฯ
 